Source: https://www.riigiteataja.ee/akt/103022017016
Timestamp: 2017-07-22 14:55:44+00:00
Document Index: 3498659

Matched Legal Cases: ['§ 3', '§ 71', '§ 1', '§ 2', '§ 3', '§ 4']

Haljala valla ja Vihula valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine – Riigi Teataja
Haljala valla ja Vihula valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine - sisukord
Väljaandja:Vabariigi ValitsusAkti liik:määrusTeksti liik:algtekst-terviktekstRedaktsiooni jõustumise kp:04.02.2017Redaktsiooni kehtivuse lõpp:
Avaldamismärge:RT I, 03.02.2017, 16
Haljala valla ja Vihula valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmineVastu võetud 31.01.2017 nr 41Määrus kehtestatakse Eesti territooriumi haldusjaotuse seaduse § 3 lõike 1 ja § 71 lõigete 2‒4 alusel.§ 1. Haldusterritoriaalse korralduse muutmine (1) Haljala valla ja Vihula valla ühinemise teel moodustatakse uus haldusüksus. (2) Uue haldusüksuse nimeks määratakse Haljala vald.§ 2. Haldusüksuse piiri määramine ja kaardistamine (1) Haldusterritoriaalse korralduse muutmise käigus moodustatava Haljala valla piiriks on endise Haljala valla ja Vihula valla piir, välja arvatud nende omavahelises osas. (2) Maa-amet kannab Haljala valla piiri riigi maakatastri kaardile.§ 3. Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine Vabariigi Valitsuse 3. aprilli 1995. a määrusega nr 159 „Eesti territooriumi haldusüksuste nimistu kinnitamine“ kinnitatud „Eesti territooriumi haldusüksuste nimistut“ muudetakse ja Lääne-Viru maakonna valdade loetelust jäetakse välja sõna „Vihula,“.§ 4. Määruse jõustumine (1) Määrus jõustub Riigi Teatajas avaldamisele järgneval päeval. (2) Paragrahvid 1 ja 3 jõustuvad Haljala Vallavolikogu valimistulemuste väljakuulutamise päeval.Jüri RatasPeaministerMihhail KorbRiigihalduse ministerHeiki LootRiigisekretär